Călătoriile în spațiul Schengen. Noile reguli din aeroporturi, pentru români
- Georgiana Dragomir
- 24 martie 2024, 15:41
Călătoriile vor avea alte reguli, după intrarea României în Schengen aerian și maritim,în în special cele ale minorilor. Poliția de Frontieră a precizat că românii care vor călători spre ţări din Spaţiul Schengen. începând din 31 martie, nu se vor mai opri la unitățile de control ale documentelor, ci vor merge direct spre porţile de îmbarcare.
Călătoriile în spațiul Schengen. Cum vom călători începând cu 31 martie. Actele necesare pentru minori
El a precizat însă că poliţiştii de frontieră se vor afla în aeroporturi pentru a face verificări inopinate. Au fost prezentate şi condiţiile de călătorie pentru minorii români.
"În ceea ce priveşte cetăţenii români minori, ca şi în cazul adulţilor, aceştia nu vor mai efectua controlul de frontieră şi vor merge, de asemenea, direct către poarta de îmbarcare. Ei nu vor avea nevoie de niciun aviz suplimentar, putând să călătorească în spaţiul Schengen cu aceleaşi documente ca şi până în prezent", a subliniat inspectorul Cornel-Laurian Stoica din cadrul Poliției de Frontieră, potrivit unui mesa informativ, transmis de instituție.
Totuși, ieșirea minorilor din țară nu este lipsită de respectarea legilor. Sunt necesare prezentarea unor documente suplimentare, în cazul călătoriilor minorilor, în următoarele situații:
-dacă minorul călătoreşte însoţit doar de un părinte sau de o terţă persoană sunt necesare: document de călătorie valabil; acordul celuilalt părinte dacă călătoreşte însoţit doar de unul dintre părinţi; acordul ambilor părinţi când călătoreşte însoţit de altă persoană decât părintele; doar documentul de călătorie dacă se deplasează la domiciliu/reşedinţă şi face dovada în acest sens; doar acordul unuia dintre părinţi când se deplasează la studii/concursuri/tratament medical şi face dovada scopului declarat al călătoriei.
Regulile de călătorie pentru țările care nu sunt Schengen nu s-au schimbat
Dacă minorul are peste 16 ani şi călătoreşte neînsoţit va avea nevoie de: document de călătorie valabil; acord din partea ambilor părinţi; doar document de călătorie dacă face dovada domiciliului/reşedinţei în ţara în care călătoreşte", au informat repreentanții Poliției de Frontieră.
Pentru deplasările către state non-Schengen, atât pentru adulţi, cât şi pentru minorii români, condiţiile de călătorie rămân neschimbate, iar verificarea documentelor se va face la filtrele de control ale Poliţiei de Frontieră.
-